ՀՀ ԱՐԱԳԱԾՈՏՆԻ ՄԱՐԶՊԵՏ ՍԵՐԳԵՅ ՄՈՎՍԻՍՅԱՆԸ ՇՆՈՐՀԱՎՈՐԱԿԱՆ ՈՒՂԵՐՁԸ ՍՈՑԻԱԼԱԿԱՆ ԱՇԽԱՏՈՂԻ ՕՐՎԱ ԱՌԹԻՎ 04.11.2024

Հարգելի՛ սոցիալական աշխատողներ,

մեր երկրում նոյեմբերի 4-ը նշվում է որպես Սոցիալական աշխատողի օր, և այն գեղեցիկ առիթ է ձեր մասնագիտական գործունեությունը մեկ անգամ ևս կարևորելու և գնահատելու համար։

Կյանքի դժվար իրավիճակներում մարդուն օգնության ձեռք մեկնելը, ապրումակցելը, հոգեբանորեն աջակցելն ու հուսադրելը մեծ ջանք ու հմտություն են պահանջում․ աշխատանքից զատ, այն նաև մարդասիրական առաքելություն է։ Եվ ուզում եմ մաղթել, որ ամենօրյա մարդասիրական այդ աշխատանքում դուք ամուր և ուժեղ լինեք, սեր ու հոգատարություն ցուցաբերեք մեր քաղաքացիների նկատմամբ։

Սոցիալական ապահովությունը մեր Կառավարության գործունեության առանցքային ուղղություններից է, և միայն ձեր՝ պրոֆեսիոնալ և կարողունակ մասնագետների շնորհիվ է, որ կարողանում ենք հաջողել ոլորտում։

Շնորհավոր ձեր մասնագիտական տոնը և բարին ձեզ հետ։

ՀՀ ԱՐԱԳԱԾՈՏՆԻ ՄԱՐԶՊԵՏ ՍԵՐԳԵՅ ՄՈՎՍԻՍՅԱՆ